На основу члана 8. став 1. Закона о матичним књигама („Службени гласник РС“, број: 20/09 и 145/14) и члана 32.став 1.тачка 6. Закона о локалној самоуправи („Службени гласник Републике Србије“, број129/07 и 83/14 др. закона), по прибављеном мишљењу Министарства државне управе и локалне самоуправе број: 20-00-510/2016-26 од 08. 11. 2016. године, Скупштина општине Владичин Хан, на седници одржаној дана 27.11.2016. године, донела је

**О Д Л У К У**

**О МАТИЧНИМ ПОДРУЧЈИМА НА ТЕРИТОРИЈИ**

**ОПШТИНЕ ВЛАДИЧИН ХАН**

 **1.**Овом Одлуком, одређују се матична подручја за која се воде матичне књиге на територији општине Владичин Хан, као и седишта матичних подручја.

 **2.** Матична подручја за која се воде матичне књиге на територији Општине Владичин Хан су:

1. Матично подручје Владичин Хан, које чине насељена места: Владичин Хан, Куново, Доње Јабуково, Полом, Горње Јабуково, Прекодолце, Житорађе, Козница, Калиманце, Балиновце, Сува Морава, Кукавица, Кржинце, Репинце, Јагњило, Брестово, Срнећи Дол, Костомлатица и Солачка Сена;
2. Матично подручје Лепеница, које чине насељена места: Лепеница, Бачвиште, Кацапун, Грамађе, Декутинце, Врбово, Богошево, Белишево, Равна Река, Јовац и Белановце;
3. Матично подручје Прибој, које чине насељена места : Прибој, Мазараћ, Островица и Стубал;
4. Матично подручје Џеп, које чине насељена места: Џеп, Репиште, Теговиште, Мртвица, Гариње, Копитарце, Ружић, Мањак, Дупљане, Љутеж, Манајле и Лебет;
5. Матично пдручје Јастребац, које чине насељена места: Јастребац, Зебинце, Летовиште,Рдово и Урвич.

 **3**.Седишта матичних подручја из члана 2. ове одлуке су:

1. Седиште матичног подручја Владичин Хан је у Владичином Хану;
2. Седиште матичног подручја Лепеница је у Лепеници;
3. Седиште матичног подручја Прибој је у Прибоју;
4. Седиште матичног подручја Џеп је у Џепу;
5. Седиште матичног подручја Јастребац је у Јастребцу

 **4**.Даном почетка примене ове Одлуке престаје да важи Одлука о одређивању матичних подручја на територији општине Владичин Хан („Сл. гласник града Врања“, број: 35/2009).

 **5.**Ова Одлука ступа на снагу осмог дана од дана објављивања у Службеном гласнику Републике Србије“, а почеће да се примењује од 01. jануара 2017. године.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-132/5/2016-01**

 **ПРЕДСЕДНИЦА,**

 **Данијела Поповић**